Diari Oficial de la Generalitat Valenciana


Sumari del DOGV 2237, del 29-03-1994 (1994/831006)

ORDRE de 17 de març de 1994, de la Conselleria de Cultura, per la qual es convoca el Circuit Rock 100 de la Comunitat Valenciana edició 1994.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/17/(1)/dof/vci/html**

### Dades del document

Número de DOGV
:   2237

Data del DOGV
:   29-03-1994

Secció del DOGV
:   DISPOSICIONS GENERALS

Número del document
:   1994/831006


Data del document
:   17-03-1994

Organisme emissor
:   Conselleria de Cultura

Tipus de document
:   Ordre

ORDRE de 17 de març de 1994, de la Conselleria de Cultura, per la qual es convoca el Circuit Rock 100 de la Comunitat Valenciana, edició 1994. [94/2006]  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sòcio-cultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Article primer  
Es convoca el Circuit Rock 100 de la Comunitat Valenciana, edició 1994, i s'aproven les bases per les quals es regirà, que s'inclouen com a annex a aquesta ordre.  
Article segon  
Establir 40 premis de 50.000 PTA cadascun, l'import total dels quals puja a la quantitat de dos milions de pessetes (2.000.000) que s'abonaran a càrrec de la línia de subvencions 4.06 del pressupost de l'Institut Valencià de la Joventut per a l'exercici 1994.  
DISPOSICIONS FINALS  
Primera  
Es faculta el director general de l'Institut Valencià de la Joventut perquè dicte les normes complementàries que calga per tal de dur a terme el que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-s'hi recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia a la Consellera de Cultura, segons que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de març de 1994  
La consellera de Cultura,  
PILAR PEDRAZA MARTíNEZ  
ANNEX  
Bases del Circuit Rock 100 de la Comunitat Valenciana, edició 1994  
1. Participants  
Podran participar totes aquelles bandes, residents a la Comunitat Valenciana, els membres de les quals siguen menors de 30 anys i que en siguen autors del repertori, independentment de l'idioma en què s'expressen. Seran considerades vàlides totes aquelles bandes que s'incloguen en el pop-rock, i s'admeten dins aquests límits les diferents variacions (ska, reggae, punk, rithm'blues, rock'roll, garatge, psiquedèlia, rock simfònic, electrònic, rap, etc.) i en el heavy metal, admetent-ne les diferents variacions (rock dur, heavy metal, thras metal, speed metal, hard core).  
2. Inscripció  
La inscripció es farà emplenant el full d'inscripció segons el model que s'inclou en la base vuitena d'aquest annex, adjuntant-hi una fotocòpia del DNI de tots els membres de la banda, una fotografia i el currículum del grup, i una cinta de casset amb els temes musicals que es presentaran al circuit.  
Tot això es presentarà en un sobre tancat, amb la indicació «per al Circuit Rock 100», a l'Institut Valencià de la Joventut, C/ de l'Hospital, 11, 46013 València, a la COPE València-Cadena 100, passatge Doctor Serra, 2, 46147 València, o per qualsevol dels mitjans que preveu l'art. 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
El termini d'inscripció serà de 15 dies hàbils comptadors a partir de la publicació d'aquesta ordre en el Diari Oficial de la Generalitat Valenciana.  
3. Requisits  
La casset haurà de ser presentada enregistrada a velocitat normal i amb una durada de 3 a 10 minuts. L'enregistrament es farà en la cara A de la maqueta i es deixarà un espai de cinc segons al començament.  
Les bandes que es presenten hauran de poder desplegar un repertori en directe de 30 minuts com a mínim.  
4. Fases del circuit  
4.1. El circuit constarà de les següents fases:  
a) Primera fase: les cassets se seleccionaran en funció de la qualitat i l'originalitat dels temes presentats.  
b) Segona fase: les bandes seleccionades en la fase anterior (40 com a màxim) actuaran en una de les sales o llocs seleccionats pel Circuit Rock 100. Els concerts seran enregistrats per la Cadena 100 per tal de realitzar un programa especial.  
c) Tercera fase: d'entre les anteriors bandes se seleccionaran tres per a l'enregistrament d'un disc compacte promocional que entrarà en la llista d'èxits de la Cadena 100, sota el seu patrocini.  
d) Quarta fase: les tres bandes seleccionades actuaran en un concert final, que serà retransmès per la Cadena 100.  
4.2. Els participants hauran de dur, per a cadascun dels concerts, el seu back line. L'organització hi aportarà la sonorització i la il·luminació.  
5. Premis  
5.1. Cadascuna de les bandes seleccionades per a participar en el Circuit Rock 100 rebrà, per cada actuació, la quantitat de 50.000 PTA.  
5.2. Les tres bandes seleccionades obtindran l'enregistrament d'un disc compacte de promoció amb la Cadena 100. Els temes seleccionats i enregistrats pel Circuit Rock 100 passaran a la seua pròpia editora musical.  
6. Criteris de selecció  
El director general de l'Institut Valencià de la Joventut, de comú acord amb el director de Cadena 100, nomenarà un jurat, integrat per 6 professionals del món de la música, que seleccionarà les bandes per a cada fase, tenint en compte criteris d'originalitat i de qualitat dels temes presentats.  
Els representants de les bandes seleccionades pel jurat per a cada fase en rebran l'oportuna notificació, i s'hi farà constar la data i el lloc de l'actuació.   
Així mateix, els representants de les bandes no seleccionades rebran notificació de l'acord del jurat.  
7. Acceptació de les bases  
El fet de participar en el Circuit Rock 100 suposa l'acceptació d'aquestes bases.  
8. Model de sol·licitud d'inscripció  
a) Nom del grup:  
b) Modalitat:  
c) Relació dels components del grup:  
 Nom i cognoms Edat Instrument  
1.  
2.  
3.  
4.  
5.  
6.  
7.  
d) Relació dels temes de la maqueta:  
 Títol Autor/a de la música Autor/a de la lletra  
1.  
2.  
3.  
4.  
e) Durada del repertori per al concert: ... minuts  
Mànager i agent artístic (si n'hi ha):  
f) Dades del representant del grup  
Nom i cognoms ...  
Adreça ... telèfon ...  
Població ... província ... CP ...  
Edat ... DNI ...


Còpia Permalink ELI